
RAPORT DE SPECIALITATE
privind modificarea şi completarea Contractului de delegare a gestiunii nr. SC2016-12904/26.05.2016
Având în vedere Referatul de aprobare a proiectului de hotărâre nr. SC2022-28584/15.11.2022           al Primarului Municipiului Timișoara și Proiectul de hotărâre privind modificarea şi completarea contractului de delegare a gestiunii nr. SC2016-12904/26.05.2016. Facem următoarele precizări:


Consiliul Local al Municipiului Timişoara, prin Hotărârea nr. 162/10.05.2016, a aprobat delegarea gestiunii, prin atribuire directă, a serviciului ”Activitatea de semnalizare a circulaţiei rutiere, întreţinere, funcţionare şi dirijare a circulaţiei rutiere pe raza municipiului Timişoara” către Drumuri Municipale Timişoara SA. Prin aceeaşi hotărâre s-a aprobat Caietul de sarcini al serviciului, Regulamentul de organizare şi funcţionare a serviciului, Contractul de delegare de gestiune, prin atribuire directă, a serviciului, etc., iar prin HCLMT nr. 72/21.02.2017 s-a aprobat modificarea şi completarea Hotărârii nr. 162/10.05.2016.
Potrivit art. 3 alin. (1) din Legea serviciilor comunitare de utilităţi publice nr. 51/2006, serviciile de utilităţi publice sunt în responsabilitatea autorităţilor administraţiei publice locale şi se înfiinţează, se organizează şi se gestionează potrivit hotărârilor adoptate de autorităţile deliberative ale unităţilor administrativ-teritoriale, în funcţie de gradul de urbanizare, de importanţa economico-socială a localităţilor, de mărimea şi de gradul de dezvoltare ale acestora şi în raport cu infrastructura tehnico-edilitară existentă.

În organizarea, funcţionarea şi dezvoltarea serviciilor de utilităţi publice interesul general al comunităţilor locale este prioritar. Prevederile prezentei legi vizează satisfacerea cât mai completă a cerinţelor utilizatorilor, protejarea intereselor acestora, întărirea coeziunii economico-sociale la nivelul comunităţilor locale, precum şi dezvoltarea durabilă a unităţilor administrativ-teritoriale (art. 3 alin. (2) din Legea serviciilor comunitare de utilităţi publice nr. 51/2006).

Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006).

Serviciul pentru administrarea domeniului public şi privat este reglementat prin Ordonanţa Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, si Hotărârea Guvernului nr. 955/2004 pentru aprobarea reglementărilor-cadru de aplicare a <LLNK 12002    71130 301   0 33>Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local.

Potrivit de art.2 lit.a) din O.G. nr.71/2002, serviciile de administrare a domeniului public și privat sunt definite ca reprezentând „totalitatea acţiunilor şi activităţilor edilitar-gospodăreşti prin care se asigură administrarea, gestionarea şi exploatarea bunurilor din domeniul public şi privat al unităţilor administrativ-teritoriale, altele decât cele date, potrivit legii, în administrarea altor servicii publice locale”. Acestea sunt destinate satisfacerii unor nevoi ale comunităţii locale, contribuie la ridicarea gradului de civilizaţie şi confort al acestora şi grupează activităţi edilitar-gospodăreşti şi acţiuni de utilitate şi interes public local, având ca obiect, printre altele, şi „instalarea, întreţinerea şi funcţionarea sistemelor de semnalizare şi dirijare a circulaţiei urbane, în vederea asigurării siguranţei traficului şi pentru fluidizarea acestuia", conform art.3 alin.1 lit. g) din O.G. nr.71/2002.

Potrivit art. 128 alin. (1) lit. b) şi c) din OUG nr. 195/2002 autoritatile administratiei publice locale iau masuri pentru instalarea, aplicarea şi întreţinerea mijloacelor de semnalizare rutieră şi a echipamentelor destinate siguranţei circulaţiei, conform standardelor în vigoare, ţinând evidenţa acestora; întocmesc şi actualizează planurile de organizare a circulaţiei pentru localităţile urbane şi iau măsuri pentru realizarea lucrărilor ce se impun în vederea asigurării fluentei şi siguranţei traficului, precum şi a reducerii nivelurilor de emisii poluante. 


În urma verificărilor efectuate, Camera de Conturi Timiş, prin Raportul de audit financiar din 31 iulie 2017, recomandă reanalizarea clauzelor contractului de delegare de gestiune nr. SC2016-12904/26.05.2016 în corelare cu celelalte anexe ale contractului, astfel încât să fie reglementată modalitatea în care să fie realizate şi decontate lucrările de investiţii/modernizări, etc..

De asemenea, se impune reglementarea unor mijloace de semnalizare rutieră. Astfel, mijloacele de semnalizare rutieră care pot fi reutilizate se vor folosi în procesul de semnalizare rutieră, iar restul materialelor vor fi scoase din funcţiune, casate şi valorificate ca deşeuri de materiale, conform OG nr. 112/2000. Veniturile care rezultă din valorificarea acestora, după deducerea cheltuielilor, se vor vărsa la bugetul local.   

Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu art.2 din Ordonanţa Guvernului nr. 112/2000 privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale. 
De asemenea, se impune modificarea contractului de delegare în ceea ce priveşte plata redevenţei, în sensul corelării clauzelor cu procedura de colectare impusă de Direcţia Fiscală a Municipiului Timişoara prin HCLMT nr. 444/2015 şi adresa nr. IF2017-077594/09.10.2017.
În vederea deplasării responsabililor de contract din cadrul Serviciului Infrastructură Rutieră, pe teren pentru verificarea serviciilor de semnalizare rutieră, întreţinere, mentenanţă, funcţionare şi dirijare a circulaţiei rutiere pe raza municipiului Timişoara, precum şi a infrastructurii intrainstituţionale a municipalităţii efectuate de catre Societatea Drumuri Municipale Timişoara S.A., se impune asigurarea cu titlu neoneros a folosinței unui număr de 3 (trei) autoturisme. 
Obiectivul de investiții "Trafic management și supraveghere video" a fost finanțat prin Programul Operațional Regional 2007-2013, Contractul de finanţare nr. 3620/29.01.2013, pentru care perioada de post-implementare de 5 ani a expirat în data de 01.11.2021, precum și Contractul de furnizare nr. 99/23.04.2015 încheiat cu S.C. Swarco Traffic România S.R.L. a expirat în data de 22.12.2021, conform Procesului-verbal de recepție finală. 

Având în vedere Contractul nr. SC2016-12904/26.05.2016 privind delegarea de gestiune prin atribuire directă a serviciului "Activitatea de semnalizare a circulației rutiere, întreținere, funcționare și dirijare a circulației rutiere pe raza Municipiului Timișoara" către S.C. Drumuri Municipale S.A., și H.C.L. nr. 481/20.12.2017 privind aprobarea tarifelor aferente lucrărilor de mentenanță/întreținere și extindere a sistemului "Trafic management și supraveghere video", Municipiul Timișoara a predat Societății Drumuri Municipale Timișoara S.A. sistemul "Trafic management și supraveghere video" conform Procesului-verbal de predare-primire nr. SC2018-899/18.01.2018.
Prin adresa cu nr. 6064/03.08.2022, Societatea Drumuri Municipale Timişoara S.A. a solicitat actualizarea preţurilor conform art. 6 din Contractul nr. SC2016-12904/26.05.2016, ca urmare a finalizării achiziţiilor la principalele materiale necesare realizării serviciilor de semnalizare rutieră, întreţinere, mentenanţă, funcţionare şi dirijare a circulaţiei rutiere pe raza municipiului Timişoara. Prin aceeaşi adresă, Societatea Drumuri Municipale Timişoara S.A. propune aprobarea unor noi articole de deviz datorită diversificării activităţilor de întreţinere şi/sau extindere a sistemului “Trafic management şi supraveghere video”, după cum urmează: 
În conformitate cu prevederile art. 6 din Contractul nr. SC2016-12904/26.05.2016, tarifele pentru lucrările/serviciile care fac obiectul contract sunt evidenţiate în Devizele analitice întocmite pe categorii de lucrări aprobate de către Consiliul Local al Municipiului Timişoara şi care fac parte integranta din prezentul contract. Tarifele se vor actualiza periodic, conform legislaţiei în vigoare.  Preţurile la materialele folosite la lucrările ce fac obiectul prezentului contract se vor justifica prin facturi de la furnizori.

Având în vedere cele mai sus menţionate, se impune modificarea şi completarea Contractului privind delegarea de gestiune nr. SC2016-12904/26.05.2016, după cum urmează: 
I. Completarea Devizelor analitice prevăzute la art. 6 cu noi articole de deviz conform Anexei, precum şi actualizarea tarifelor pentru lucrările/serviciile care fac obiectul contractului conform Anexei.
II.  Art. 1 alin. (1) din Contractul nr. SC2016-12904/26.05.2016 se modifică şi se completează după cum urmează: ,,Art. 1. (1) Obiectul prezentului contract îl constituie delegarea de gestiune prin atribuire directă a serviciilor de semnalizare rutieră și de infrastructură de fibră optică, întreținere, mentenanță, funcționare și dirijare a circulației rutiere pe raza municipiului Timișoara.
III. Art. 7 din Contractul nr. SC2016-12904/26.05.2016 se modifică şi se completează astfel:
· Alin. 1 se completează, astfel: ,,Delegarea gestiunii serviciilor se efectuează în schimbul unei redevenţe lunare de 0,5 % din cuantumul veniturilor încasate de delegat din serviciile prestate, la care se adauga TVA conform cotei stabilită de legislaţia în vigoare.”
· Alin. 2 se modifică şi se completează, astfel (se înlocuieşte conţinutul alineatului): ,,(2) Plata redevenţei se efectueaza in patru rate anuale in contul deschis la Trezoreria Municipiului Timisoara pe numele delegatarului sau prin casieria Directiei Fiscale a Municipiului Timisoara. 
· Alin. 3 se modifică şi se completează, astfel (se înlocuieşte conţinutul alineatului): (3) Termenul scadent pentru plata redevenţei este:
Trim I: Până la data de 31.03. a anului curent, redevența calculată pentru exploatarea obiectului concesiunii pentru lunile noiembrie an precedent + decembrie an precedent + ianuarie an curent, 

Trim II: Până la data de 30.06. a anului curent, redevența calculată pentru exploatarea obiectului concesiunii pentru lunile februarie an curent + martie an curent + aprilie an curent, 

Trim III: Până la data de 30.09. a anului curent, redevența calculată pentru exploatarea obiectului concesiunii pentru lunile mai an curent + iunie an curent + iulie an curent, 

Trim IV: Până la data de 31.12. a anului curent, redevența calculată pentru exploatarea obiectului concesiunii pentru lunile august an curent + septembrie an curent + octombrie an curent.

· Alin. 4 se modifică şi se completează astfel (se înlocuieşte conţinutul alineatului): ,,(4) a.) Plata redevenţei se va efectua în baza unei facturi emisa de catre delegatar in forma electronica, in format pdf. Delegatul va comunica delegatarului până la data de 1 a ultimei luni din trimestrul în care redevența devine scadentă, respectiv 01.03, 01.06, 01.09, 01.12, centralizatorul din care rezultă baza asupra cărora se aplică cota redevenței conform clauzelor contractuale.
b.) Factura se va comunica delegatului prin mijloace electronice- email-, de pe adresa de email veniturinefiscale@dfmt.ro pe adresa de email valida, securizata si comunicata in mod oficial de catre delegat. Comunicarea facturii prin modalitate electronica se va efectua cu cel putin 20 de zile inainte de implinirea termenului scadent. 

c.) Părțile au obligația să întrețină funcționarea continuă a adreselor de email pe toată durata executării contractului. 
d.) Orice modificare sau nefunctionare a adresei de email se va comunica celeilalte parti in cel mult 24 de ore de la data modificarii sau deficientei, in acest ultim caz, cu indicarea timpului pentru remediere. 
e.) Delegatul va confirma, prin mijloace electronice la adresa de e-mail  veniturinefiscale@dfmt.ro primirea facturii, in 5 cinci zile de la data comunicarii. 
f.) In cazul neprimirii facturii in termenul prevazut la alin. 3, delegatul va informa delegatarul despre acest aspect in termen de 5 zile lucratoare de la data la care a expirat termenul mentionat. 
g.) In cazul in care comunicarea facturii nu este confirmata de catre delegat  in termenul prevazut, factura va fi considerata comunicata si acceptata. 
h.) Pe cale de exceptie, daca factura nu poate fi comunicata in format electronic, deoarece delegatul fie nu detine adresa de e-mail, fie aceasta nu este functionala temporar, delegatul se obliga sa se prezinte la sediul delegatarului in vederea remiterii facturii pe suport de hartie, in termen de 5 zile de la data expirarii termenului prevazut la lit. f)  a prezentului alineat. In acest caz, comunicarea se considera indeplinita la data la care delegatarului i-a fost inmanata sub semnatura factura emisa pe suport de hartie. 
i.) In caz de neîdeplinire de catre delegat a obligatiei prevazuta la lit. g a prezentului alineat, factura se considera comunicată în termen de 5 zile de la data expirării termenului prevazut la alin. 3, cu toate consecințele ce decurg din acest fapt. 
j.) Corespondenta aferenta prezentului contract, referitoare la îndeplinirea obligatiilor de natura financiara se va purta pe adresele de email puse la dispozitie de partile implicate.
· Alin. 5 se modifică şi se completează, astfel (se înlocuieşte conţinutul alineatului): ,,(5) a.) In cazul neplății redevenței la termenele scadente, delegatul datorează penalități de întârziere care se vor calcula în aceleași condiții prevăzute de Legea nr.207/2015 privind Codul de Procedură Fiscală vizând majorările de întârziere pentru neplata la scadenţă a impozitelor şi taxelor locale.
b.) La expirarea scadenţei, delegatul este de drept în întârziere fără a fi necesară vreo formalitate prealabilă în acest sens. 
c.) Neachitarea redevenței în termen mai mare de 90 de zile de la data scadenței, dă dreptul părții lezate de a considera contractul desființat de plin drept, prin reziliere, fără somație, punere în întârziere sau intervenția instanței de judecată și de a pretinde daune-interese. Rezilierea operează de la data comunicată în notificarea adresată părții în culpă de către partea prejudiciată.
· Alin. 6 şi 7 rămân nemodificate.

IV. Art. 10 se completează cu un nou punct, punctul 50, din Contractul nr. SC2016-12904/26.05.2016, astfel: ,,50. Delegatul va asigura delegatarului, în mod gratuit, pe toată durata contractului, un număr de 3 (trei) autoturisme în vederea deplasării reprezentanţilor delegatarului la punctele de lucru, pentru verificarea serviciilor prestate. Predarea vehiculelor se va realiza în baza unui proces verbal de predare – primire, iar cheltuielile aferente utilizării acestora (asigurari, revizii, piese de schimb, consumabile, etc.) vor fi asigurate de către delegat.

V.  Art. 12 se completează cu un nou alineat, alin. (3), din Contractul nr. SC2016-12904/26.05.2016, astfel: ,,(3) a) Lucrările de investiţii constau în lucrări de construcţii pentru realizarea unor obiecte noi de investiţii sau în lucrări de intervenţii la construcţii existente. Intervenţiile la construcţie existentă sunt definite ca fiind rezultatul scontat obţinut ca urmare a realizării de lucrări de intervenţii asupra uneia/mai multor construcţii existente, inclusiv instalaţiile aferente, astfel cum sunt prevăzute în Legea nr. 10/1995 privind calitatea în construcţii, republicată,  efectuate în scopul asigurării, menţinerii şi/sau îmbunătăţirii cerinţelor fundamentale aplicabile construcţiilor, potrivit destinaţiei acestora. 
b) Lucrările de investiţii vor fi decontate distinct faţă de lucrările de reparaţii/mentenanţă/întreţinere. 
c) Bunurile realizate în cadrul programelor de investiţii vor fi predate către delegat pe baza de proces verbal de predare-primire.”. 
VI. Art. 16 se completează cu un nou alineat,  alin. (2), din Contractul nr. SC2016-12904/26.05.2016, astfel: (2) Garanția de buna execuție privind realizarea obligatiei reprezentand redeventa datorata:
a) În termen de cel mult 30 de zile de la data incheierii prezentului act aditional, delegatul este obligat sa depuna cu titlu de garantie de buna executie suma de 19.473,13 lei, reprezentand redeventa datorata delegatarului pentru primele 3 luni de activitate.

b) Delegatarul are dreptul de a executa garantia de buna execuţie ori de cate ori delegatul nu indeplineste obligatia de plata a redeventei in termen de 90 zile de la data scadentei. In termen de cel mult 5 zile lucratoare de la executarii de catre delegatar a garantiei de buna executie, delegatul sub sanctiunea rezilierii de drept a prezentului contract este obligat sa constituie noua garantie sau sa suplineasca diferenta, dupa caz, pana la nivelul prevăzut la lit a);

c) Plata garantiei se efectueaza prin caseria Directiei Fiscale a Municipiului Timisoara sau in contul RO75TREZ6215059XXX017211 al DFMT, CUI 21666630 deschis la Trezoreria Timisoara.
VII. Art. 19 alin. 3 se completează și va avea următorul cuprins:

 (3) Nerespectarea obligațiilor asumate de către una dintre părți, în mod culpabil și repetat, dă dreptul părții lezate de a considera contractul desființat de plin drept, prin reziliere, fără somație, punere în întârziere sau intervenția instanței de judecată și de a pretinde daune-interese. Rezilierea operează de la data comunicată în notificarea adresată părții în culpă de către partea prejudiciată.
VIII. Art. 20 alin. (1) din Contractul nr. SC2016-12904/26.05.2016 se completează după cum urmează: ,,Art. 20 alin. (1) lit. a) Mijloacele de semnalizare rutieră care se dezafectează de pe domeniul public vor fi preluate în custodie de către delegat în baza unui proces-verbal. Mijloacele de semnalizare rutieră astfel dezafectate şi preluate, care pot reutilizate, vor fi folosite în procesul de semnalizare rutieră, iar restul materialelor vor fi scoase din funcţiune, casate şi valorificate ca deşeuri de materiale, conform OG nr. 112/2000. Veniturile care rezultă din valorificarea acestora, după deducerea cheltuielilor, se vor vărsa la bugetul local.   

Art. 20 alin. (1) lit. b) Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu art.2 din Ordonanţa Guvernului nr. 112/2000 privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale. Procedura de scoatere din funcţiune, casare şi, după caz, valorificare a mijloacelor fixe mai sus menţionate va fi pusă în aplicare prin grija societății Drumuri Municipale Timişoara S.A, iar rezultatele demersurilor se vor comunica Direcţiei Economice spre înregistrare în evidenţa tehnico-operativă”.

Art. 20 alin. (1) lit. c) În cazul în care delegatul va achiziţiona echipamente necesare lucrărilor de semnalizare de pe raza municipiului Timişoara, iar costul acestora va fi achitat anticipat de către delegatar, acestea vor fi preluate în custodia delegatului prin proces – verbal.  

Art. 20 alin. (1) lit. d) Prin semnarea prezentului contract, delegatul, confirmă ca a luat cunoştinţă despre toate condiţiile impuse de delegatar, aşa cum rezultă acestea din prezentul contract şi le acceptă fără obiecţiuni.

IX.  Art. 23 lit. c) din Contractul nr. SC2016-12904/26.05.2016 se modifică şi se completează cu bunurile date în administrare, bunurile cuprinse în Anexa 4 care va face parte integrantă din hotărâre.

